Sveučilište u Rijeci, Građevinski fakultet, Radmile Matejčić 3, Rijeka, OIB: 92037849504, (u daljnjem tekstu: Fakultet) zastupan po dekanici, prof. dr. sc. Ivani Štimac Grandić

i

upiši ime i prezime, upiši ulicu i kućni broj, upiši poštanski broj mjesta i naziv mjesta, OIB: upiši OIB, (u daljnjem tekstu: student) sklopili su dana odaberi godine

**UGOVOR O STUDIRANJU**

**U STATUSU REDOVITOG STUDENTA**

**NA DIPLOMSKOM SVEUČILIŠNOM STUDIJU GRAĐEVINARSTVO**

**UVODNE ODREDBE**

**Članak 1.**

Ugovaratelji suglasno utvrđuju:

* Odlukom Fakultetskog vijeća Građevinskog fakulteta u Rijeci*,* KLASA: 003-08/21-02/51, URBROJ: 2170-57-01-00-21-01 od 25. ožujka 2021. (u daljnjem tekstu: Odluka – u skladu s Odlukom Sveučilišta u Rijeci od 2. ožujka 2021.) utvrđen je puni iznos participacije od 7.370,00 kuna za redovite studente koji u akademskoj 2021./2022. godini po prvi puta upisuju prvu godinu diplomskog sveučilišnog studija.
* Student je završio preddiplomsku razinu i stekao pravo u akademskoj godini 2021./2022., po prvi puta upisati prvu godinu diplomskog sveučilišnog studija Građevinarstvo, u statusu redovitog studenta.

**PREDMET UGOVORA**

**Članak 2.**

Ugovorom o redovitom studiranju u akademskoj godini 2021./2022. (u daljnjem tekstu: Ugovor) utvrđuju se međusobna prava i obveze redovitog studiranja studenta koji u akademskoj godini 2021./2022. po prvi puta upisuje prvu godinu Diplomskog sveučilišnog studija Građevinarstvo, u statusu redovitog studenta.

**VAŽENJE UGOVORA**

**Članak 3.**

Ovaj Ugovor primjenjuje se od početka akademske godine 2021./2022. do završetka studija u propisanom roku.

**PRAVA I OBVEZE FAKULTETA**

**Članak 4.**

Fakultet se obvezuje, u akademskoj godini 2021./2022. izvoditi Diplomski sveučilišni studij Građevinarstvo prema izvedbenom planu nastave objavljenom prije početka nastave na službenim mrežnim stranicama Fakulteta, a sukladno studijskom programu.

**Članak 5.**

Fakultet se obvezuje organizirati ostvarivanje izvedbenog plana nastave tako da studentu omogući redovito pohađanje nastave te svih dijelova izvedbenog plana nastave, a sukladno studijskom programu.

**Članak 6.**

Fakultet je odgovoran za:

* ostvarivanje izvedbenog plana nastave i studijskog programa,
* kontinuirano praćenje, vrednovanje i ocjenjivanje postignutih rezultata studenta za ugovoreni dio programa,
* izvršavanje drugih obveza koje proizlaze iz zakonskih i drugih propisa kojima se propisuje visoko obrazovanje.

**PRAVA I OBVEZE STUDENTA**

# Članak 7.

Status studenta stječe se upisom na Fakultet, a dokazuje se odgovarajućom studentskom ispravom, čiji minimalni sadržaj propisuje Ministarstvo, a oblik Sveučilište.

Akademska godina 2021./2022., u kojoj student po prvi puta upisuje prvu godinu Diplomskog sveučilišnog studija Građevinarstvo započinje 01. listopada 2021., a završava 30. rujna 2022. godine.

Nastava se ustrojava po semestrima sukladno odredbama Statuta i Pravilnika o studijima Fakulteta i Sveučilišta u Rijeci.

Uspjeh studenta na ispitu i drugim provjerama znanja izražava se sukladno odredbama Pravilnika o studijima Sveučilišta u Rijeci odnosno Fakulteta i Pravilnika o vrednovanju i ocjenjivanju rada studenata na Građevinskom fakultetu u Rijeci.

Pravilnikom o studijima Sveučilišta u Rijeci, Pravilnikom o studijima Fakulteta te Pravilnikom o vrednovanju i ocjenjivanju rada studenata na Fakultetu pobliže se uređuju pravila o studiranju (ispiti, postupak ponavljanja ispita, stjecanje ECTS bodova, sadržaj, oblik i način vođenja isprava o ispitima, ocjenjivanje i vrednovanje rada studenata, brojčani sustav ocjenjivanja, kalendar i raspored ispita i ostala pitanja).

Diplomski sveučilišni studij Građevinarstvo završava polaganjem svih ispita i izradom diplomskog rada.

Po završetku Diplomskog sveučilišnog studija Građevinarstvo studentu se izdaje diploma kojom se potvrđuje završetak studija i stjecanje određenog akademskog naziva i dopunska isprava o studiju.

**Članak 8.**

Student ima prava i obveze predviđene Statutom Sveučilišta i Fakulteta te drugim općim aktima Sveučilišta i Fakulteta, uključujući:

* Pravilnik o studijima Sveučilišta u Rijeci;
* Pravilnik o studijima Fakulteta;
* Pravilnik o vrednovanju i ocjenjivanju rada studenata na Fakultetu;
* Etički kodeks za studentice i studente Sveučilišta u Rijeci;
* Pravilnik o stegovnoj odgovornosti studenata Sveučilišta u Rijeci;
* Pravilnik o gospodarenju intelektualnim vlasništvom na Sveučilištu u Rijeci;
* Pravilnik o kreditiranju studenata Sveučilišta u Rijeci, te
* druge normativne i strateške akte Sveučilišta i Fakulteta.

**Članak 9.**

Fakultet je nositelj svih prava intelektualnog vlasništva u odnosu na radove koje student izradi u okviru studijskog programa i izvedbenog plana nastave (seminarski, završni i drugi radovi), što se osobito odnosi na pravo priopćavanja dijela javnosti putem mrežnih stranica. Prava iz prethodnog stavka student prenosi na Fakultet bez naknade. Student je dužan poštivati tuđa autorska i druga prava intelektualnog vlasništva te je osobno odgovoran u slučaju povrede tih prava. Student se obvezuje nadoknaditi Fakultetu cjelokupni iznos plaćen od strane Fakulteta s osnove odgovornosti Fakulteta prema trećoj osobi kao posljedice povrede autorskog ili drugog prava intelektualnog vlasništva treće osobe koju je počinio student.

**TROŠKOVI STUDIJA**

# Članak 10.

Troškovi studija redovitog studenta koji se po prvi puta upisuje u prvu godinu diplomskog sveučilišnog studija u akademskoj godini 2021./2022., podmiruju se u cijelosti iz sredstava Državnog proračuna Republike Hrvatske.

Troškove studiranja student iz stavka 1. ovog članka će na višim godinama studija plaćati, odnosno ostvarivati pravo na subvenciju, sukladno odluci Senata Sveučilišta u Rijeci o kriterijima i uvjetima participiranja u troškovima studija i odluci Fakultetskog vijeća o kriterijima i uvjetima participiranja u troškovima studija za pojedinu akademsku godinu, a koje čine sastavni dio ovog ugovora.

**PRESTANAK STATUSA STUDENTA**

**Članak 11.**

Status studenta prestaje:

* kad student završi studij,
* kad se ispiše sa studija Fakulteta,
* ako se ne upiše u sljedeću akademsku godinu u za to predviđenom roku,
* ako ne završi studijski program u roku predviđenom studijskim programom i drugim općim aktima,
* ako se isključi sa studija iz razloga utvrđenih općim aktima Sveučilišta i Fakulteta.

**ZAŠTITA OSOBNIH PODATAKA**

**Članak 12.**

Potpisom ovog Ugovora student potvrđuje da je upoznat da njegove osobne podatke dane u ovom Ugovoru kao i sve druge podatke o njemu koje Fakultet kao voditelj, zajednički voditelj i/ili izvršitelj obrade prikuplja i obrađuje u svrhu izvršavanja ugovora o studiranju i ostvarivanja prava i obveza po osnovi studentskog statusa, Fakultet može koristiti u svojim evidencijama, obrađivati ih i omogućiti njihovu obradu pravnim osobama u sustavu znanosti i visokog obrazovanja te nadležnim javnopravnim tijelima u izvršavanju svojih dužnosti i ovlasti.

Fakultet je dužan s navedenim podacima postupati u skladu s europskim i nacionalnim propisima i internim aktima o zaštiti osobnih podataka, osiguravajući pravilnost postupanja s tim podacima na strani svih osoba kojima će na zakonitoj osnovi biti omogućen pristup podacima, što uključuje njihovo korištenje isključivo u zakonite svrhe i ni na koji način koji bi se mogao smatrati suprotnim interesima ugovornih strana.

Za vrijeme trajanja studija, student je suglasan da se njegovi osobni podaci mogu koristiti pri objavi rezultata ispita sukladno općim aktima Fakulteta koji se odnose na studente, uz primjenu najmanje invazivnih mjera opsega objave osobnih podataka, gdje god je to moguće (objava identifikacijskog JMBAG broja umjesto objave imena i prezimena).

Potpisom ovog Ugovora student daje suglasnost za korištenje njegove adrese elektroničke pošte evidentirane u sustavu AAI@Edu.Hr u svrhu kontaktiranja za potrebe provedbe različitih istraživanja i ostvarivanja prava iz studentskog standarda.

**ZAVRŠNE ODREDBE**

**Članak 13.**

Izrazi koji se upotrebljavaju u ovom ugovoru, a imaju rodno značenje, koriste se neutralno, a odnose se jednako na ženski i muški spol.

**Članak 14.**

Ugovaratelji su suglasni da će eventualne sporove koje proistječu iz ugovora, uključujući i sporove koji se odnose na pitanja njegovog valjanog nastanka, povreda ili prestanka, kao i na pravne učinke koji iz toga proistječu, rješavati sporazumno.

**Članak 15.**

Ugovaratelji će primjenjivati odredbe ovog Ugovora onako kako glase, jer one predstavljaju njihovu zajedničku namjeru.

**Članak 16.**

Ovaj Ugovor sklopljen je u 3 (tri) istovjetna primjerka od kojih Fakultet zadržava 2 (dva) primjerka, a student jedan (1) primjerak.

Student: Dekanica:

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 prof. dr. sc. Ivana Štimac Grandić

KLASA: 602-04/21-07/

URBROJ: 2170-57-02-03-21-01

Rijeka, odaberi.